Doložka
finančných, ekonomických, environmentálnych vplyvov a vplyvov na zamestnanosť

	Predložený materiál kvantifikuje finančné náklady na uskutočnenie hromadných výberových konaní na obsadenie voľných štátnozamestnaneckých miest v štátnej správe. Vychádza z návrhu koncepcie k niektorým aspektom štátnej služby, ktorú prerokovala vláda Slovenskej republiky 9. mája 2002 a z možnosti vyčleniť finančné prostriedky z kapitoly Všeobecná pokladničná správa, určené na systém stáží, nevyčerpané v roku 2002. Objem finančných prostriedkov na uskutočnenie hromadných výberových konaní, v zmysle predloženej špecifikácie, sa predpokladá vo výške 3 mil. 965 tis. Sk.
	Realizácia hromadných výberových konaní nemá priamy dopad na životnú úroveň obyvateľstva a rozvoj podnikateľských aktivít z hľadiska ekonomického rastu ani dopad na životné prostredie.
	Zabezpečenie hromadných výberových konaní na obsadenie voľných štátnozamestnaneckých miest bude mať pozitívny vplyv na zamestnanosť a to v období do konca roku 2002, osobitne v Bratislavskom kraji, v rozsahu približne  200  pracovných  miest.